CLIL élmény Rovinjban

A lehetőségek között tallózva találtam rá erre a kurzusra. CLIL (Tantárgyi tartalmak és idegen nyelvi készségek integrált fejlesztése). Bár nem vagyok nyelvtanár, de mindig érdekelt, hogyan lehet összehozni az idegen nyelvet tantárgyi tartalmakkal.

2025. július 13-19. között vettem részt ezen a képzésen. Egy kiváló tréner, Rézműves Zoltán, közérthető magyarázatokkal vezette be a kurzus résztvevőit a CLIL módszertanába. Az elméleti anyag mellett számos gyakorlati óra is szerepelt, ahol páros és csoportos foglalkozások keretében mélyíthettük el tudásunkat, miközben az előadások során megszerzett ismereteket valós helyzetekben alkalmaztuk. A hét folyamán tanultakat egy óraterv elkészítésével zártuk.

A képzés szervezői színes kulturális és sport programokkal tették teljessé a hetet.

Felejthetetlen élményekkel tértem haza.

Pócs Mária

